Forslag til "Lokalplan nr. 353 - Erhvervsområde [adresse] og 
Kommuneplantillæg nr. 6" 
Sagsfremstilling 
33.       Forslag til "Lokalplan nr. 353  - Erhvervsområde [adresse] og Kommuneplantillæg 
nr. 6" - Åbent 
  
  
SAGENS INDHOLD 
Teknik og Kultur har udarbejdet forslag til ”Lokalplan nr. 353 – Erhvervsområde [adresse] og Kommuneplantillæg 
nr. 6 til Kommuneplan 13”. 
  
Lokalplanområdet omfatter ejendommene mellem [adresse] og [adresse] i et eksisterende erhvervsområde. 
Ejendommene er aktuelt omfattet af lokalplan nr. 58, som med denne lokalplans endelige vedtagelse aflyses for 
området.  
  
Med lokalplanforslaget åbnes mulighed for, at en eksisterende virksomhed kan udvide sit bygningskompleks i et 
område, der i lokalplan nr. 58 er udlagt til ”grønt område samt bebyggelse til offentligt formål”. Området er beplantet 
med træer og buske og indeholder herudover et større regnvandsbassin samt et klubhus. 
  
VURDERING 
Baggrunden for lokalplanen er, at virksomheden Danlind A/S på [adresse] 12 ønsker at udvide sin produktion og 
sit bygningskompleks. Virksomheden kan realisere udvidelsen ved at erhverve [adresse] 10, der er bebygget 
med et nyere klubhus. Grunden er beplantet med træer og buske og indeholder et eksisterende regnvandsbassin. 
Dette regnvandsbassin er beskyttet efter Naturbeskyttelseslovens § 3 og må således ikke ændres.  
  
Lokalplanforslaget giver mulighed for at udvide virksomheden med ca. 5.600 m2 bebyggelse. Herudover giver 
forslaget mulighed for, at den østligste del af lokalplanområdet, ud over erhvervsanvendelsen, tillige kan anvendes til 
fritidsformål, som er forenelige med områdets hovedanvendelse som erhvervsområde. 
  
Kommuneplantillæg nr. 6 omfatter hele Kommuneplan 13’s område 3.ER.3, der bl.a. dækker denne lokalplans 
område. I de eksisterende rammer er der kun mulighed for at opføre bebyggelse i indtil 10 meter. Virksomheden har 
på sigt behov for at kunne opføre en eller flere siloer, og derfor er kommuneplanens rammebestemmelser suppleret 
med bestemmelsen om, ”at enkelte bygninger, som for eksempel siloer med et bebygget areal på max. 50 m2 kan 
opføres i indtil 35 meter”. 
 
Teknik- og 
Miljøudvalget 
3. april 2014 
Sagsnr. 710-2014-
4304 
Dok.nr. 710-2014-
15948 
Sagsbehandler 
DPJLB 
  
Tidl. politisk behandling 
  
Forventet sagsgang 
TM-U, ØK, BY  
Lovgrundlag 
Planloven 
  
På baggrund af en indledende screening af forslag til lokalplan nr. 353 og kommuneplantillæg nr. 6 har Teknik og 
Kultur vurderet, at planforslaget ikke skal miljøvurderes, idet miljøpåvirkningen ved udvidelse af en enkelt virksomhed 
ikke vil have væsentlig indvirkning på miljøet.  
  
INDDRAGELSE/KOMMUNIKATION 
Borgerinddragelse og kommunikation sker efter reglerne i planloven. Det er et selvstændigt formål med planloven, at 
offentligheden i videst muligt omfang inddrages i planlægningen. 
  
Når Byrådet har godkendt lokalplanforslaget, skal det offentliggøres. Offentliggørelsen sker digitalt på kommunens 
hjemmeside med en indsigelsesfrist på mindst otte uger. 
  
ØKONOMISKE KONSEKVENSER 
Vedtagelsen af lokalplanen vil ikke i sig selv have økonomiske konsekvenser for Favrskov Kommune, men 
udarbejdelsen af lokalplanen indgår som et vilkår for kommunens salg af arealer til [adresse]. Denne handel vil 
endvidere nødvendiggøre relokalisering af et klubhus, som findes i området. Der vil blive fremsendt en separat sag 
herom i andet halvår 2014. 
  
INDSTILLING 
Teknik- og kulturdirektøren indstiller til Byrådet: 
  
1.   At forslag til ”Lokalplan nr. 353 – Erhvervsområde, [adresse] og Kommuneplantillæg nr. 6” godkendes og 
fremlægges i offentlig høring i otte uger. 
  
BESLUTNING 
  
Bilag 
  
  
  
  
Teknik- og Miljøudvalget, 3. april 2014: 
Fraværende: Ingen 
  
Indstilles godkendt. 
Lokalplan nr. 353  - erhvervsområde Hammel Syd 
og Kommuneplantillæg nr. 6 
710-2014-76291 
